Calaamadaha Dhibaatada iyo Istereeska Raaga ee Carruurta Da’ada-Dugsiga (da’ada 2-5)

Waxaad ka eegayso:


Kuwa soo socdaa waa calaamadaha caadiga ah ee istereeska raaga iyo dhibaatada ee carruurta yaryar. Calaamaduhu way kala duwanaan karaan iyada oo ku xiran da’ada, dabeecadda, korriinka, kartida, iyo xeeladaha la qabsiga. Inkasta oo qaar badan oo ka mid ah dabeecadahani ay yihiin kuwo caadi ah, korodhka ama hoos u dhaca aan la garanayn ee mid ka mid ah oo socda laba toddobaad ama ka badan ayaa keena walaac.

* Murugada, oohinta, ama xanaaqa oo kordha.
* Cabsida, welwelka, ama ka fogaanshaha xaaladaha oo ku soo korodha.
* Weydiisashada wehel, dammaanad qaadis, ama taabasho ka badan inta caadiga ah.
* Xanaaq, cadho, diiqad, iyo/ama niyad jab badan.
* Seexashada ama hurdada oo ku adkaata, iyo/ama riyooyin xun.
* Isbeddel weyn oo ku yimaadda cuntada, dhaqdhaqaaqa jidhka, ama heerka tamarta.
* Rabitaanka kelinimo ama aysan rabin dhexgalka asxaabta ama qoyska.
* La dhaqanka carruurta kale, asxaabta, ama xubnaha qoyska oo ku sii adkaata.
* La halganka la qabsiga dugsiga barbaarinta ama goobaha kale ee habaysan.
* Sheegashada madax-xanuun joogto ah, calool-xanuun, ama aan dareemayn "caafimaad.”
* Dhaqamada madax adaygga oo kordha, iyo/ama diidmada u hoggaansamidda codsiyada.
* Dibu dhaca koboca (hadalka, tababarka musqusha, muujinta shucuurta).
* Dhacdooyinka soo noqnoqda ee keena dhaawacyo (goyn, nabar, murgacasho, dhaawaca lafaha, ama madaxa).
 **Talooyin ku saabsan sida looga jawaabo:**
 **Maskaxda iyo kartida carruurta yaryar waxay u koraan si degdeg ah. Waxay ku tiirsan yihiin dadka waaweyn si ay u siiyaan badbaado, ammaan, saadaalin, iyo daryeel. Taageero joogta ah, tababarid, rajooyin cad, iyo u fiirsashada dabeecadaha caafimaadka qaba ee dadka waaweyn ayaa si gaar ah muhiim u ah da'dan, sida fursadaha sahaminta, xallinta mashaakilaadka iyo go'aannada ay iskood u gaaraan markay tahay badbaado iyo ku habboon tahay.**
* Samee oo joogtee hawl maalmeedka la saadaalin karo oo ay ku jiraan jimicsiga, cuntada, iyo wakhtiga jiifka.
* Kala hadal qiyamka qoyska oo deji xad cad iyo habdhaqannada laga filayo.
* Si joogto ah ugala hadal qorshayaasha, adiga oo si cad ugu sheegaya waxa dhacaya iyo goorta.
* Sii ogaysiis ku filan (5-10 daqiiqo) marka isbeddel shaqada ah uu dhacayo.
* Waqti sii aad kala hadasho welwelka iyo walaaca, oo ka bixi sharraxaad iyo taageero cad oo ku habboon korriinka.
* Waqti u samee gaar ah maalin kasta daryeelka, isku xirka, dhageysiga, iyo hawlaha la wadaago.
* Ku dhiiri geli hal-abuurka iyo wakhtiga ciyaarta si aad u kobciso qabka nafta.
* Kor u qaad waxqabadyada kala dhexeeya faca, kuway isla ciyaaran, iyo asxaabta.
* Oggolow doorashooyinka ku saabsan waxqabadyada ciyaarta, iyo go'aamada kale marka ay habboon tahay.
* Wada ciyaara, sida ciyaaraha geemka, waxqabadyada bannaanka, qoob ka ciyaarka, heesaha, iyo farsamada gacanta.
* Si wada jir ah ugu celceli xeeladaha dhimista walaaca sida jimicsiga neefsashada iyo nasinta maskaxda.
* Ka raadso taageero ama hagitaan qoyska, asxaabta, dadka waaweyn ee lagu kalsoon yahay, iyo macalimiinta fasalka.
* La hadal dhakhtarkaaga carruurta si aad ugala hadasho dhibaatooyinka caafimaad ee suurtogalka ah, xasaasiyad, ama arrimo kale oo caafimaad.
* La xidhiidh xirfadlaha caafimaadka dhimirka, oday bulsheed, ama adeegga taageerada qoyska haddii walaacu sii jiro.